Carolina Eyck

Carolina Eyck (s. 26. joulukuuta 1987 Berliini) on saksalainen muusikko, jonka soitin on theremin. 

Eyck aloitti pianonsoiton viisivuotiaana ja viulunsoiton ollessaan kuusi. Hänen opettajansa berliiniläisessä musiikkiin erikoistuneessa koulussa oli professori Ulla Scholz. Siirryttyän alttoviuluun Eyck sai opettajaksi professori Ditte Leserin. 

Vuonna 2005 Eyckin sävellys Physikalische Formeln nuorten säveltäjien kilpailun. Teos Sciciani – Am wendischen Burgwall, harmonikalle ja jousille, voitti seuraavana vuonna  radioasema RBB:n säveltäjäpalkinnon. 

Eyckille myönnettiin vuonna 2007 Tukholman kuninkaallisen musiikkikorkeakoulun stipendi viulua varten.

Eyck on opiskellut thereminin soittoa Lydia Kavinan oppilaana, ja hän soittaa soitinta Big Briar Theremin series 91A sekä Etherwaven ammattilais-thereminiä, jonka on valmistanut Robert Moog. Hän on kirjoittanut ensimmäisen saksankielisen thereminin oppikirjan Die Kunst des Thereminspiels ja opettaa soitinta. Hän on esiintynyt thereminsolistina useilla musiikkijuhlilla, esimerkiksi Baselissa, Davosissa, Łódźissa ja Budapestissa.

Eyck vieraili Suomessa lokakuussa 2011 Kansallisoopperan Tuhkimo-baletissa. Hän soitti neljässä esityksessä, minkä jälkeen hänen tilalleen tuli toinen soittaja. Kalevi Aho on säveltänyt hänelle konserton Kahdeksan vuodenaikaa, joka kantaesitettiin 10.10.2012 Rovaniemellä Korundi-salissa.Oona Kivimäki, Theremin on soiva ufolaatikko, HS 2.11.2011 s. C 4 Eyck soitti konserton myös Oulu Sinfonian solistina syyskyyssa 2021.

 Julkaisuja
 Carolina Eyck: Die Kunst des Thereminspiels. SERVI Verlag, Berlin 2006, , EAN 4025 1187 0631 . 
  Carolina Eyck: The Art of Playing the Theremin. SERVI Verlag, Berlin 2006,  . 

Lähteet

 Aiheesta muualla
 Eyckin kotisivu 

Luokka:Saksalaiset muusikot
Luokka:Thereministit
Luokka:Vuonna 1987 syntyneet
Luokka:Elävät henkilöt